Contido
Índice 🔎︎

# Etiquetas

Indique o texto da etiqueta e escolla o seu tamaño de papel.

Para acceder a esta orde...

Escolla a lapela Ficheiro - Novo - Etiquetas - Etiquetas.

## Inscrición

Introduza o texto que desexa que apareza na(s) etiqueta(s).

### Texto da etiqueta

Introduza o texto que desexe que apareza na etiqueta. Tamén pode inserir un campo dunha base de datos.

### Enderezo

Crea unha etiqueta co seu enderezo de remitente. O texto que haxa na caixa Texto da etiqueta é substituído.

Para cambiar o seu enderezo de remitente, escolla LibreOffice - PreferenciasFerramentas - Opcións - LibreOffice e a seguir prema a lapela Datos do usuario.

### Base de datos

Seleccione a base de datos que desexe empregar como fonte de datos da etiqueta.

### Táboa

Seleccione a táboa da base de datos que conteña o(s) campo(s) que desexe empregar na etiqueta.

### Campo da base de datos

Seleccione o campo da base de datos que desexe e prema na frecha á esquerda desta opción para inserir o campo na caixa Texto da etiqueta.

O nome do campo da base de datos está rodeado por parénteses na caixa Texto da etiqueta. Se o desexa, pode separar os campos da base de datos con espazos. Prema Intro para inserir un campo de base de datos nunha liña nova.

## Formato

Pode seleccionar un formato de tamaño predeterminado para a súa etiqueta ou o formato de tamaño que indique na lapela Formato.

### Continuo

Imprime etiquetas en papel continuo.

### Folla

Imprime etiquetas en follas individuais.

### Marca

Escolla a marca de papel que desexe empregar.Cada marca ten os seus propios formatos de tamaño.

### Tipo

Seleccione o formato de tamaño que desexa empregar. Os formatos dispoñíbeis dependen da marca seleccionada na lista Marca. Se desexa empregar un formato de etiqueta personalizado, seleccione [User] e a seguir prema na lapela Formato para definir o formato.

### Información

O tipo de papel e as dimensións da etiqueta preséntanse no fondo da área Formato.